**ELŐTERJESZTÉS**

Tiszavasvári Város Önkormányzata

Képviselő-testületének

**2017. április 27-én** tartandó

rendes ülésére

Az előterjesztés tárgya:

**A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

Melléklet: -

A napirend előterjesztője: Dr. Fülöp Erik polgármester

Az előterjesztést készítette: Erdei Kolett köztisztviselő

Az előterjesztés ügyiratszáma: ………../2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. mell. 1. 30. pontja  |
| Szociális és Humán Bizottság | SZMSZ 4. mell. 1. 11. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
| Nácsáné dr. Kalán Eszter Hajnalka | Egészségügyi Nonprofit Kft. ügyvezetője | kalaneszter@gmail.com |

Egyéb megjegyzés:

..............................................................................................................................................................................................................................................................................................................

Tiszavasvári, 2017. április 21.

 **Erdei Kolett**

 **témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

**- a Képviselő-testülethez –**

**A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

**Tisztelt Képviselő-testület!**

A Tiszavasvári Egészségügyi Szolgáltató Közhasznú Nonprofit Kft. alapító okiratának módosításáról a testület 2016. július 28-ai ülésén döntött. Ekkor az alapító okirat módosítására a Kft. székhelyének megváltozása, illetve új felügyelőbizottsági tagok megválasztása miatt volt szükség.

Az önkormányzat 191/2016. (VI.23.) Kt. számú határozatával a Tiszavasvári, Báthori u. 6. sz. alatti nem lakás célú helyiség a Kft. részére történő használatba adásáról döntött. A Kft. székhelye azonban ismét módosult, a jövőben nem a 4440 Tiszavasvári, Báthori u. 6. szám alatt működik tovább.

A jelenlegi módosítás indoka, hogy Tiszavasvári Város Önkormányzata Képviselő-testülete a közfoglalkoztatási feladatok jövőbeni ellátásáról szóló 70/2017.(III.30.) Kt. számú határozatában **arról döntött, hogy a közfoglalkoztatási feladatellátás biztosítására a fenti ingatlant - közfeladat ellátása céljából - használatba adja a Tiva-Szolg Nonprofit Kft. részére.**

Ezzel egyidejűleg Tiszavasvári Város Önkormányzata és a Kft. között létrejött - a tiszavasvári 1/2 hrsz-ú, természetben 4440 Tiszavasvári, **Báthori u. 6.** szám alatt található önkormányzati irodaház Attila tér felőli, összesen **23,68 m2 nagyságú nem lakás célú helyiség** használatba adása tárgyában - 2016. július 01. napjától kezdődő határozatlan időtartamra kötött Haszonkölcsön szerződést **2017. április 30. napjával közös megegyezéssel megszüntetésre került.**

A Kft. ügyvezetője javasolta, hogy a 4440 Tiszavasvári, Vasvári Pál u. 87. szám alatti ingatlan legyen a társaság székhelye. A fent leírtak alapján **az alapító okirat I.3. pontján az alábbi változást kell átvezetni:**

**I.3.** A társaság székhelye: **4440 Tiszavasvári, Vasvári Pál u. 87**., amely a központi ügyintézés helye is.

A 4440 Tiszavasvári, Vasvári Pál 87. szám alatti ingatlan Tiszavasvári Város Önkormányzata 1/1 arányú tulajdonát képezi, 2017. május 1. napjával ezen a címen működik tovább a Kft. székhelye.

Mindezekre tekintettel kérem a testületet az előterjesztés megtárgyalására és a határozat-tervezet elfogadására.

Tiszavasvári, 2017. április 21.

**Dr. Fülöp Erik**

 **polgármester**

**határozat-tervezet**

**Tiszavasvári Város Önkormányzata**

**Képviselő-testülete**

**…../2017. (…..) Kt. számú**

**határozata**

**A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról**

**mely, a Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság /2017. (……..) számú alapítói határozatának minősül**

Tiszavasvári Város Önkormányzata Képviselő-testülete **A Tiszavasvári Egészségügyi Szolgáltató Közhasznú Nonprofit Korlátolt Felelősségű Társaság alapító okiratának módosításáról szóló előterjesztést megtárgyalta és** Magyarország helyi önkormányzatairól szóló 2011. évi CLXXXIX tv. 107. §-ában, valamint a Polgári Törvénykönyvről szóló 2013. évi V. törvény 3:102.§-ban és a 3:109.§-ban foglalt hatáskörében eljárva az alábbi határozatot hozza:

1. Úgy dönt, hogy a Tiszavasvári Egészségügyi Nonprofit Kft. székhelye a 4440 Tiszavasvári, Vasvári Pál u. 87. szám alatti ingatlanon működik tovább 2017. május 1. napjával.
2. Elfogadja a Tiszavasvári Egészségügyi Nonprofit Kft. alapító okiratának módosítását a határozat 1. melléklete szerinti tartalommal.
3. Felhatalmazza a polgármestert a módosító irat aláírására, az ügyvezető részére történő megküldésére.
4. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő**: azonnal **Felelős**: Dr. Fülöp Erik polgármester

 **…./2017. (…….)Kt. sz. határozat melléklete**